།འགྲོ་བ་དག་ཕྱིར་བདག་འབྲི་
ན། །བདག་ཅག་སློབ་མར་བཅས་པ་ལ། །རྗེས་སུ་བརྩེ་བར་ཉེར་དགོངས་ནས། །ཚོགས་པ་
ཐམས་ཅད་དཀྱིལ་འཁོར་དུ། །བྱིན་གྱིས་བརླབས་པར་མཛད་དུ་གསོལ། །ཞེས་གསོལ་བ་
ལན་གསུམ་གདབ་བོ། །
དེ་ནས་བསམ་པ་དག་པས་དཀྱིལ་འཁོར་ལ་ཕྱག་བྱ་ཞིང་། མཆོད་བསྟོད་སྔོན་དུ་འགྲོ་
བས་དྲིའི་དཀྱིལ་འཁོར་གྱི་ལྷ་རྣམས་ཆོག་བཞིན་དུ་གཤེགས་སུ་གསོལ་ཏེ། སྡིག་པ་ཅི་ཡང་མི་
བྱ་ཞིང་། །དགེ་བ་ཕུན་སུམ་ཚོགས་པར་སྤྱད། །རང་གི་སེམས་ནི་ཡོངས་སུ་གདུལ། །འདི་ནི་
སངས་རྒྱས་བསྟན་པ་ཡིན། །ཞེས་པ་ལ་སོགས་པ་ཆོས་བཤད་ནས། དཀྱིལ་འཁོར་དེའི་ཕྱི་
རོལ་བྱང་ཤར་དུ་ཀུ་ཤ་བཏིང་བའི་ས་གཞི་ལ་སློབ་མ་རྣམས་ཤར་ཕྱོགས་སུ་སྔས་བསྟན་ཏེ།
ཨོཾ་ས་མན་དྷ་རི་ཏ་ཐ་ག་ཏི་ཧཱུཾ། ཞེས་པ་ལན་བདུན་བཟླས་ཤིང་སེང་གེའི་ཉལ་སྟབས་སུ་
གཞུག་གོ། དེ་ནས་ནངས་པར་རྨི་ལམ་བཟང་ངན་དྲིས་ལ་ངན་ན་བའི་མར་ལ་སྲེག་བླུགས་
བརྒྱ་རྩ་བརྒྱད་བྱའོ། །
དངོས་གཞི་ལ། དཀྱིལ་འཁོར་སྒྲུབ་པ་ནི། དེ་ནས་ཕྱི་ཉིན་ཉི་མ་ཤར་བ་དང་དཔོན་སློབ་
རྣམས་ཀྱི་ཁྲུས་དང་ཉེ་རེག་བྱས་ནས་གོས་གཙང་མ་གྱོན་ཞིང་མ་ཡེངས་པར་དཀྱིལ་འཁོར་གྱི་
དྲུང་དུ་སོང་ནས་ལས་ཐམས་ཅད་པའི་སྔགས་ཀྱི་བསང་གཏོར་བྱས་ལ་ཁྲུ་བཅུ་གཉིས་སོགས་
གཞོན་ནུ་མས་བཀལ་བའི་སྐུད་པ་སྔར་གཞན་གྱིས་ལོངས་མ་སྤྱད་པ་གསར་པ་གཙང་མ་དྲི་
ཞིམ་ལ་རེག་ན་བདེ་བ། སྦོམ་ཕྲ་རན་པ། འཇུར་མདུད་མེད་པ། ཁ་དོག་དཀར་དམར་སེར་ལྗང་
ནག་པོ་ལྔ་ལ་ལས་ཐམས་ཅད་པ་དང༌། རིག་པའི་རྒྱལ་པོའི་སྔགས་བཟླས་པ་དང༌། དང་པོ་སོ་
སོར་བསྒྲིལ་ལ། དེ་ནས་གཅིག་ཏུ་བསྒྲིལ་ལ་ལས་ཐམས་ཅད་པའི་སྔགས་རྒྱ་བཟླས་ཏེ་མེ་ཏོག་
ལ་སོགས་པའི་མཆོད་པས་མཆོད་ལ། མདུན་གྱི་ནམ་མཁར་དཀོན་མཆོག་གསུམ་དང་དཀྱིལ་
-85-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འཁོར་གྱི་ལྷ་ཐམས་ཅད་བསམ། ཉེར་སྤྱོད་ལྔས་མཆོད་དེ། སའི་ཕྱོགས་ཆ་མཉམ་པ་ལ་རྟགས་
བཏབ་ནས། དང་པོ་ཤར་ལྷོ་ནས། སློབ་དཔོན་གྱི་ཐིག་སྐུད་བཟུང་ལ། བྱང་དུ་ཁ་བལྟས་ཏེ་
ཤར་ཕྱོགས་ཀྱི་ཐིག་གདབ། དེ་ནས་ནུབ་ཏུ་བལྟས་ནས་ལྷོའི་ཐིག་གདབ། དེ་ནས་གཡས་སྐོར་
གྱི་དྲུང་དུ་སོང་ནས། ལྷོར་བལྟས་ཏེ་ནུབ་ཀྱི་ཐིག་གདབ། དེ་ནས་ཤར་དུ་བལྟས་ཏེ་བྱང་གི་ཐིག་
གདབ། དེ་ནས་གྲུ་བཞིར་གྱུར་པ་དང༌། རྩ་ཐིག་གི་ཕྱོགས་རེ་རེ་ཆ་གསུམ་དུ་བགོས་པའི་
དབུས་ཀྱི་ཆ་ནི་རྩ་ཐིག་དེའི་དགུ་ཆསྟེ་སྒོ་ཚད་ཡིན་ལ། དེའི་ཕྱེད་ཀྱི་སྒོ་ཁྱུད་དང༌། དེའི་ཕྱེད་ཀྱི་
སྟེགས་བུ་དང༌། དྲ་བ་དྲ་ཕྱེད་ཀྱི་ཐིག་དང༌། སྒོ་ཁྱུད་ཕྱེད་ཀྱི་རྩིག་པའི་ཐིག་དང་པོར་གདབ་ཅིང༌།
ནང་དུ་ཕྱེད་ཀྱི་ཚད་ནས་པདྨ་འདབ་བརྒྱད་ལྟེ་བ་དང་བཅས་པ་རིན་ཆེན་ཕྲེང་བས་བསྐོར་བ་
དང༌། ཕྱི་རོལ་ནས་རྡོ་རྗེ་མེ་འབར་བ་རྣམས་སྤྱི་དང་མཐུན་པར་བསྐོར་བ་བྱ་སྟེ། དེའི་ཁྱད་པར་
ནི། དེའི་ནང་དུ་རིན་པོ་ཆེའི་ཕ་གུ་ཆ་ཕྲན་རྩིག་པས་བསྐོར་ཞིང༌། མཚོ་དང་རྫིང་བུ་ལ་སོགས་
པ་རྣམས་ཀྱང་སྒྲུབ་ཐབས་ལྟར་ཐོད་ལེ་ཀོར་གྱི་བྲི་བར་བྱའོ། །
དེ་ནས་ཤེས་རབ་སྙིང་པོ་བཀླགས་ཏེ་དཀྱིལ་འཁོར་གྱི་ལྷ་ཐམས་ཅད་ནམ་མཁའ་ལ་
བསམས་ལ། ཡིད་ཀྱིས་གུས་པར་ཕྱག་འཚལ་བ་ལ་སོགས་པ་ཡན་ལག་བདུན་པ་བྱས་ནས་
དཀྱིལ་འཁོར་བྲི་བར་བྱ་སྟེ། རྡུལ་མཚོན་རིན་པོ་ཆེ་སྣ་ལྔའི་ཕྱེ་མའམ། ལྕགས་ལྔའི་ཕྱེ་མའམ།
འབྲས་ས་ལུ་ལ་སོགས་པའི་ཕྱེ་མའམ། སོ་ཕག་ལ་སོགས་པའི་ཕྱེ་མ་ཁ་དོག་ལྔས་བསྒྱུར་
བའམ། ཕྱེ་མ་དཀར་པོ་ནས་གྲོ་ལས་བྱས་པ་དང་། དམར་པོ་སོ་ཕག་དམར་པོའི་ཕྱེ་མ་དང་།
ནག་པོ་སོ་ཕག་བསྲེགས་པ་ལས་བྱས་པ་དང༌། དེ་ཡང་མཆོག་གིས་དབང་བསྐུར་བ་ལ་རིན་པོ་
ཆེའི་ཕྱེ་མ་དང༌། ཞི་བ་ལ་འབྲས་ས་ལུའི་ཕྱེ་མ་དང་། རྒྱས་པ་ལ་འབྱུང་ཁུང་གི་ཕྱེ་མ་དང་། དྲག་
པོ་ལ་ཐལ་བ་ལ་སོགས་པའི་ཕྱེ་མ་ལ་གཙོ་བོའི་ཕྱག་རྒྱ་བསྟན་ཏེ། དེའི་སྔགས་བཟླས་པའི་
སྤོས་ཆུས་གཏོར་ནས་རྩིག་པ་ལྔ་ནང་ནས་རིམ་པ་ལྟར་དམར་པོ། སྔོན་པོ། སེར་པོ། ལྗང་ཁུ།
-86-

སྔགས་ལ་འཇུག་པའི་སྒོ་ལས། གཙུག་ཏོར་གདུགས་དཀར་གྱི་སྐོར། ༢༧༽
དཀར་པོའི་རྩིག་པ་རིམ་པ་ལྔ་དང་ལྡན་པ། དབང་ལྡན་ནས་བརྩམ་སྟེ་གཡས་སྐོར་གྱི་རྒྱུན་མ་
ཆད་པ། མ་འདྲེས་པར་བར་ཆད་མེད་པར་བྲི་བར་བྱའོ། །
དེ་ནས་ལྷ་གནས་ཀྱི་ས་གཞི་རྣམས་བ་བྱུང་ལྔའམ། དྲི་བཟང་གིས་བསྐུས་ནས་སྤོས་
ཆུའི་བསང་གཏོར་བྱས་ལ། སྒྲུབ་ཐབས་ལྟར་སྐུའམ། ཕྱག་མཚན་ནམ། ཐིག་ལེ་རྣམས་ལྷ་སོ་
སོའི་མདོག་ཅན་འགོད་པའམ། བྲི་བའམ། བཞག་པར་བྱའོ། །དེ་ནས་རྩ་བའི་དཀྱིལ་འཁོར་
ལས་མདུན་ནམ། བྱང་ཤར་དུ་སློབ་མ་དབང་བསྐུར་བའི་ཁྲུས་སའི་དཀྱིལ་འཁོར་གྲུ་བཞི་པ།
སྒོ་བཞི་པ། རྩིག་པ་ཕྱེད་མ་དམར་པོས་བྲིས་པ། དབུས་སུ་ཚོན་སྣ་ལྔས་པདྨ་འདབ་བརྒྱད་གེ་
སར་དང་བཅས་པ་ཡོངས་སུ་རྫོགས་པའི་མཐའ་བསྐོར་དུ་བཀྲ་ཤིས་ཀྱི་རྟགས་བརྒྱད་ལ་
སོགས་པའི་མཚན་མ་ཇི་ལྟར་འདོད་པ་བཞིན་བྲི་ཞིང་། དཀྱིལ་འཁོར་ལ་དབུལ་བའི་བུམ་པ་
དང་། ཕྱག་མཚན་དང་། རྟ་བབས་དང་། གཡོས་ལ་སོགས་པ་དགོད་པའི་སར་ཡང་ཕྱེ་མ
དཀར་པོས་རེ་ཁ་བྱའོ། །ཐིག་ཚོན་དམན་མ་རྣམས་མི་འགོམ་པའི་ས་གཙང་མར་གཞུག་གོ།
གསུམ་པ་ནི། དེ་ནས་ཁྲུས་དང་ཉེ་རེག་བྱ། གོས་དཀར་པོ་དྲི་མ་མེད་པ་གྱོན། ཆས་སུ་
གཞུག། རིགས་ཀྱི་ལྷའི་ཕྱག་རྒྱས་བདག་དང་གནས་དང་སློབ་མ་བསྲུང༌། སློབ་དཔོན་ཤར་དུ་
བལྟས་ཏེ། གཙོ་བོའི་སྔགས་ལ་ཡིད་ཀྱི་བཟླས་བརྗོད་ཅུང་ཟད་བྱས་ནས་མཚན་མ་བརྟག།
ངན་ན་བཟློག་པའི་ཕྱིར་དུ་དྲག་པོའི་སྦྱིན་སྲེག་གམ། ཞི་བའི་སྦྱིན་སྲེག་བྱ། མཆོད་ཡོན་དང༌།
མེ་ཏོག་དང་། བདུག་སྤོས། མར་མེ། དྲི་ཆབ། ཞལ་ཟས་རོལ་མོ་རྣམས་བཤམས་ཏེ་གཙོ་བོའི་
སྔགས་ལན་བདུན་བདུན་བྱིན་གྱིས་བརླབ་པར་བྱའོ། །
དེ་ནས་བུམ་པ་ནག་པོ་དང༌། ར་རི་ལ་སོགས་པ་མེད་པར། རྒྱས་པར་ན་ལྷའི་གྲངས་
དང་མཉམ་པའམ། མ་གྲུབ་ན་མཆོད་བུམ་དང་། ལས་བུམ་དང༌། དབང་བུམ་དང༌། གཏོར་
བུམ་བཞིའམ། དབང་བུམ་དང་ལས་བུམ་གཉིས་བྱང་དུ་པད་མས་འཛིན་པ། ཁ་ཚར་མ་ཉམས་
-87-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པའི་མགུལ་ཆིངས་ཁ་རྒྱན་དང་བཅས་པ་སྤོས་ཆུས་ལེགས་པར་གཏམས་པར་འབྲུ་ལྔ་དང་
རིན་པོ་ཆེ་ལྔ་སྣོད་གཙང་མར་བཏུམས་ཏེ་གཞུག། སྨན་ལྔ་རྣམས་ཞིབ་པར་བཏགས་ཏེ་བླུག།
བདུག་སྤོས་ཀྱིས་བདུག། ཡིད་ལས་བྱུང་བའི་མཆོད་པས། དབང་བུམ་ལས་བུམ་གཉིས་
དཀྱིལ་འཁོར་གྱི་སྒོའི་གཡས་གཡོན་གཉིས་སུ་བཞག་ལ། ༀ་ཛི་ན་ཛིཀ་སྭཱ་ཧཱ། ཞེས་པ་ལན་
བདུན་བདུན་བཟླས་ཏེ་བྱིན་གྱིས་བརླབ་པར་བྱའོ། །
དེ་ནས་དཀྱིལ་འཁོར་གྱི་ནུབ་ཏུ་ཀུ་ཤ་ལྟ་བུའི་སྟན་གཙང་མ་ལ་འདུག་སྟེ་ཁ་ཤར་དུ་
བལྟས་པ་ལ། དཀྱིལ་འཁོར་སྒྲུབ་མཆོད་རྣམས་སྒྲུབ་ཐབས་ལྟར་བྱས་ཏེ་ཕྱི་རོལ་པའི་གཏོར་
མ་དབུལ་བར་བྱའོ། །དེ་ནས་བསྒྲུབ་བྱ་གདོན་གྱིས་ཟིན་པ་རྣམས་ལ་མན་ངག་ལྟར་དྲི་བ་དང་
ན་ཚུལ་ལ་སོགས་གདོན་གང་གིས་ཟིན་བརྟགས་ནས། གདོན་དེ་རྣམས་ལ་རང་རང་གིས་
གཏོར་མ་ལ་སོགས་པ་སྦྱིན་ཞིང་། དཀོན་མཆོག་གསུམ་ལ་སོགས་པའི་བདེན་པ་བརྗོད་པས།
གདོན་རྣམས་ཞི་བའི་ལས་ཀྱི་གདུལ་བར་བྱའོ། །
བཞི་པ་བདག་ཉིད་འཇུག་ཅིང་དབང་བསྐུར་བ་ལ་གསུམ་སྟེ། སློབ་དཔོན་འཇུག་པ།
སློབ་མ་འཇུག་པ། དབང་བསྐུར་བའོ། །དང་པོ་ནི་སློབ་དཔོན་སྒྲུབ་གཡོག་དང་བཅས་པ་ཁྲུས་
དང་ཉེ་རེག་བྱས་ཏེ། བདུག་སྤོས་ཀྱིས་བདུག། བདུག་སྤོས་དང་ཡིད་ལས་བྱུང་བའི་མཆོད་པས་
མཆོད། དེ་ནས་སློབ་དཔོན་ཉིད་སྐྱིལ་ཀྲུང་བཅས་ཏེ། ལྷ་ཐམས་ཅད་ཀྱི་ཐུགས་ཀར་ཟླ་བ་ལ་
སོགས་པ་གཟུངས་སྔགས་འདི་བཀོད་ནས། སྔགས་ཀྱི་ཕྲེང་བ་ལས་འོད་ཟེར་འཕྲོས་པ་རང་གི་
ལུས་ལ་ཕོག་པས་རང་གི་སྡིག་སྒྲིབ་སྦྱངས་ཏེ། དེས་སྙིང་ཁའི་དབུས་སུ་ཟླ་བའི་དཀྱིལ་འཁོར་
གྱི་མཚན་མ་ཐོབ་པར་བསམ་མོ། །དེ་ནས་ལག་པ་གཉིས་ཐལ་མོ་སྦྱར་བ། བཀན་པ་ལས་
མཛུབ་མོ་གཉིས་རྩེ་མོ་ཅུང་ཟད་བཀུག་ལ། དེ་བཞིན་གཤེགས་པའི་རིགས་ཀྱི་དམ་ཚིག་ཕྱག་
རྒྱ་བཅས་ཏེ། ཨོཾ་ཛི་ན་ཛིཀ་སྭཱ་ཧཱ། ཞེས་པའམ། གཟུངས་འདི་བཟླས་པ་ལྷ་རེ་རེ་བཞིན་ལན་
-88-

སྔགས་ལ་འཇུག་པའི་སྒོ་ལས། གཙུག་ཏོར་གདུགས་དཀར་གྱི་སྐོར། ༢༧༽
གསུམ་གསུམ་བྱས་ལ། དེ་ནས་ཛི་ན་ཛིཀ་གི་ལྷ་སོ་སོ་ལ་ཞི་བའི་སྦྱིན་སྲེག་ཕུལ་ནས་བསང་
གཏོར་བྱས་ལ། མཐར་བསང་གཏོར་མ་བྱས་པར། ཞི་བའི་སྲེག་བླུགས་བརྒྱ་རྩ་བརྒྱད་ཕུལ་ཏེ།
རྗེས་ཆོག་བྱས་ནས་ཡན་ལག་བདུན་པ་སྔོན་དུ་འགྲོ་བས་སེམས་བསྐྱེད་དང༌། སྡོམ་པའམ།
ཡང་ན་སློབ་མ་ཇི་ལྟར་འཇུག་པའི་ཆོ་གས་བདག་ཉིད་ཞུགས་ཏེ་བདག་འཇུག་བླང་ངོ༌། །
གཉིས་པ་སློབ་མ་ཞུག་པ་ནི། སློབ་མ་རྣམས་ཁྲུས་བྱེད་དུ་བཅུག་སྟེ། ནང་དུ་བོས་ནས་
ལས་སྔགས་བཟླ་ཞིང་བསང་གཏོར་བྱ། མཎྜལ་སྔོན་དུ་འགྲོ་བའི་སྒོ་ནས། དགའ་ཆེན་ཁྱོད་
བདག་སྟོན་པ་སྟེ། །ཞེས་བྱ་བ་ལ་སོགས་པ་ལན་གསུམ་གྱི་གསོལ་བ་བཏབ་ནས་སེམས་
བསྐྱེད་དང་སྡོམ་པ་བཟུང་དུ་གཞུག། དེ་ནས་སློབ་མ་རྣམས་ལ་ཉེར་སྤྱོད་ལྔ་དབུལ། དེ་ནས་
ལས་དང་མཐུན་པའི་མིག་དར་བཅིང་ཞིང་མེ་ཏོག་རྣམས་པདྨའི་རིགས་ཀྱི་དམ་ཚིག་གི་ཕྱག་
རྒྱ་བླངས་ཏེ། ཨ་རོ་ལིཀ་བཟླས་ཤིང་འཛིན་དུ་བཅུག་ནས་གཙོ་བོས་ཕྱག་རྒྱ་བཅས་ཏེ་སློབ་
མའི་སྤྱི་བོར་བཞག་ཅིང༌། དེའི་སྔགས་ལན་གསུམ་བཟླས་ནས། དེ་བཞིན་གཤེགས་པ་ཀུན་གྱི་
གནས། །གཙུག་ཏོར་གདུགས་དཀར་དཀྱིལ་འཁོར་མཆོག། སྙིང་པོའི་དཀྱིལ་འཁོར་འདི་རུ་ནི། །
བདག་གི་སློབ་པ་གཞུག་པར་བགྱི། །ལྷ་ཡི་རིགས་ཀྱི་རིམ་པ་དང༌། །བསོད་ནམས་རིམ་པའང་
དེ་བཞིན་ཤོག། རིགས་ནི་གང་གི་སྣོད་དུ་གྱུར། །འདི་ལ་བསོད་ནམས་མཐུ་ཡོད་པས། །དཀྱིལ་
འཁོར་འདིར་ནི་དེ་བཞིན་ཤོག། ཅེས་སློབ་དཔོན་གྱི་བདེན་པ་བརྗོད་ནས་སློབ་མས་བྱང་ཆུབ་
ཀྱི་སེམས་ཡིད་ལ་བྱེད་བཞིན་དུ་མེ་ཏོག་འདོར་དུ་བཅུག་ལ། གདོང་གཡོགས་བཀྲོལ་ཏེ་མེ་
ཏོག་ཕོག་པ་དེ་ལྷ་ཡིན་ནོ་ཞེས་བརྗོད་ཅིང༌། དབུ་ལ་ཕོག་ན་མཆོག་དང་། སྤྱན་ནམ། ཞལ་ལ་
སྔགས་དང༌། སྐུ་སྟོད་སྨད་བར་གསུམ་ལ་རབ་འབྲིང་ཐ་གསུམ་དང༌། སྐུ་ལ་ཉེན་མྱུར་བ་དང༌།
རིང་ན་རིང་བའི་དངོས་གྲུབ་འགྲུབ་ལ། ལྷ་གཉིས་ཀྱི་བར་དུ་ལྷུང་ན་གང་ཉེ་བའི་ཕྱོགས་སུ།
མཉམ་ན་གང་དད་པ་དང་། དེ་ཡང་མཉམ་ན་གཉིས་ཀས་འགྲུབ་པ་ཡིན་ནོ་ཞེས་བརྡ་སྤྲད་ལ།
-89-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མིག་དར་བསལ་ཏེ་རྟེན་དང་བརྟེན་པར་བཅས་པའི་དཀྱིལ་འཁོར་ཡོངས་སུ་རྫོགས་པར་
བསྟན་ཅིང་ཁྱད་པར་མེ་ཏོག་ཕོག་པའི་ལྷ་ཐམས་ཅད་ཀྱི་ཐུགས་ཀར་ཟླ་བའི་དཀྱིལ་འཁོར་གྱི་
སྟེང་དུ་གཟུངས་སྔགས་དེ་ཉིད་ཀྱི་ཕྲེང་བ་བཀོད་དེ་བཟླས་བརྗོད་ལན་བདུན་བྱེད་དུ་གཞུག།
བཅོམ་ལྡན་འདི་ལ་སྩལ་ལགས་ཀྱིས། །འདི་ལ་འགོ་བར་མཛད་དུ་གསོལ། །ཞེས་སོགས་
བརྗོད་ནས་སློབ་མ་དེ་ཉིད་ཀྱིས། བཅོམ་ལྡན་བདག་ནི་བཟུང་ལགས་ཀྱིས། །བདག་ལ་འགོ་
བར་མཛད་དུ་གསོལ། །ཞེས་བརྗོད་དུ་གཞུག་གོ།
གསུམ་པ་དབང་བསྐུར་བ་ལ། དབང་གི་བུམ་པ་ལེགས་པར་བཅས་པར་གཟུངས་ཐག་
བཀོད་དེ་གཟུངས་ཀྱི་བདུད་རྩིའི་བུམ་པ་འགེངས་པར་བསམ་ཞིང་གཟུངས་བརྒྱ་རྩ་བརྒྱད་
བཟླས་ཏེ། དྲི་བཟང་གི་མཆོད་ཡོན་མེ་ཏོག་གཏོར། བདུག་སྤོས་བདུག་གོ། དེ་ནས་སློབ་དཔོན་
དུ་དབང་བསྐུར་བར་འདོད་པ་ཁྲུས་སའི་དཀྱིལ་འཁོར་ལ་བཞག་ནས། སློབ་དཔོན་གྱིས་བུམ་
པ་བླངས་ཏེ། དཀྱིལ་འཁོར་ལ་བསྐོར་ནས་བཅོམ་ལྡན་འདས་ཀྱི་སློབ་མའི་སྤྱི་བོར་བཟུང་ཏེ།
གཟུངས་བཟླ་ཞིང་ཁྱད་པར། སན་དྷ་ར་ཎི། ཨུན་དྷཱ་ར་ནཱི། སཾ་པྲ་ཏིཥྛི་ཏ། སུ་མ་ཏཱ། སུ་པྲི་ཏིཥྛཎྜ་
བི་ཛ་ཡ་བ་ལ། ས་བྷ་པྲི་ཏིཛྙ། ཨ་རོ་ཧཱ་ཛྙཱ་ན་བ་ཏཱི། ཨུ་པ་དཱ་ནི། བཱི་ན་མ་ནཱ། ཨ་བྷི་ཥིཉྩཱ་ནི། ཨ་
བྷི་བྷྱ་ཧཱ་ར། ཤུ་བྷྱ་བ་ཏི། ཨ་ནི་ཤཱ་ཏི། བ་ཧཱུ་ཀུམྦྷ། ཨ་བི་བ་ཙ། ཞེས་པས་དབང་བསྐུར་བར་
བྱའོ། །
ལས་ཀྱི་དབང་ནི། ཞི་བ་ལ་སྤྱན་མའི་སྔགས་དང་ཕྱག་རྒྱ་ལ་སོགས་པ་བཟླས་པའི་
བུམ་པ་དཀར་པོ་བདུད་རྩིས་གང་བས་སངས་རྒྱས་ཐམས་ཅད་ཀྱིས་མགྲིན་གཅིག་ཏུ་དབང་
བསྐུར་ནས་སྡིག་སྒྲིབ་དག་པར་བསམ་མོ། །རྒྱས་པ་དེ་བཞིན་གཤེགས་པ་རིན་ཆེན་ཏོག་གམ།
རིན་ཆེན་མང་གི་གཟུངས་བརྒྱ་རྩ་ལ་སོགས་པ་བཟླས་པའི་བུམ་པ་སེར་པོ་བདུད་རྩིས་གང་
བས། སངས་རྒྱས་ཐམས་ཅད་ཀྱིས་མགྲིན་གཅིག་ཏུ་དབང་བསྐུར་ནས་ཚེ་དང་བསོད་ནམས་
-90-

སྔགས་ལ་འཇུག་པའི་སྒོ་ལས། གཙུག་ཏོར་གདུགས་དཀར་གྱི་སྐོར། ༢༧༽
རྒྱས་པར་བསམ་མོ། །དབང་ལ་འཇིག་རྟེན་དབང་ཕྱུག་གམ། གོས་དཀར་མོའི་སྔགས་བརྒྱ་རྩ་
ལ་སོགས་པ་བཟླས་པའི་བུམ་པ་དམར་པོ་བདུད་རྩིས་གང་བ་ཞིག་ཏུ་དབང་བསྐུར་ནས།
རྒྱལ་པོ་ལ་སོགས་པ་དབང་དུ་འདུས་པར་བསམ་མོ། །དྲག་པོ་ལ་གསང་བའི་བདག་པོའམ།
གནོད་མཛེས་ཀྱི་སྔགས་བརྒྱ་རྩ་ལ་སོགས་པ་བཟླས་པའི་བུམ་པ་སྔོན་པོའམ། ནག་པོ་བདུད་
རྩིས་གང་བས་སངས་རྒྱས་ཐམས་ཅད་ཀྱིས་མགྲིན་གཅིག་ཏུ་དབང་བསྐུར་བས་གདོན་
བགེགས་ལ་སོགས་པ་བརླག་པར་བསམ་མོ། །